Канадала кешеләр йәшәгән тәүге тораҡ пункттар Юкондың төньяғында 24 000 йыл элек һәм б.э.т. 9500 йылда көньяҡ Онтариола билдәләнгән. Шулай итеп, Канаданың ҡайһы бер төбәктәрендә индеецтар һәм инуиттар бик боронғо дәүерҙән йәшәгән. Кешеләр Канадаға Алясканан һәм Көнсығыш Себерҙән күсенеү һөҙөмтәһендә килеп сыға. Ул ваҡытта Төньяҡ Америка халҡы ике миллиондан ун һигеҙ миллионға тиклем кеше тәшкил итә. Канаданың төп халҡы башлыса һунарсылыҡ һәм балыҡсылыҡ менән шөғөлләнгән.